rejauldu/bengali-wikipedia huggingface dataset:
হুমাইরা সাকিব (জন্ম ১৯৮০) হলেন একজন আফগান সাংবাদিক এবং নারী মানবাধিকার কর্মী। তিনি আফগানিস্তানের অন্যতম শীর্ষস্থানীয় সক্রিয়কর্মী, যিনি নেগাহ-এ-জান পত্রিকা এবং আফগান উইমেন'স নিউজ এজেন্সি পত্রিকায় লেখালেখির মাধ্যমে তার উগ্রবাদী ইসলামি রাষ্ট্রে নারীদের প্রতি চরম ধরনের হয়রানির বিরুদ্ধে প্রতিবাদ করে যাচ্ছেন। তিনি দাবি জানিয়েছেন যে, "নারীদের বিরুদ্ধে সহিংসতা দূরীকরণের জন্য সংসদের আইন প্রণয়ন এবং তা জোরালোভাবে প্রয়োগ করা উচিত....। শিক্ষা হল সমাজে নারীর ভূমিকা সম্পর্কে মানসিকতা পরিবর্তনের মূল চাবিকাঠি।" তিনি বর্তমানে লেখিকা ও সম্পাদিকা হিসাবে উইমেন'স নিউজ এজেন্সির হয়ে কাজ করে নারীর অধিকারকে আরও এগিয়ে নিয়ে যাওয়ার প্রচেষ্টা চালাচ্ছেন।   জীবনী  হুমাইরা সাকিব ১৯৮০ সালে আফগানিস্তানে জন্মগ্রহণ করেছিলেন। দেশে প্রচলিত রীতি অনুসারে তার বাবা-মা কিশোরী বয়সে তাকে বিয়ে দিয়েছিলেন। তিনি বিবাহে বেশ খুশিই ছিলেন এবং ২০ বছর বয়সেই তিন কন্যার মা হয়েছিলেন। একই সাথে তিনি কলেজের পড়াশোনা সমাপ্ত করেছিলেন এবং তার স্বামীর সহায়তায় কাবুল বিশ্ববিদ্যালয় থেকে মনোবিজ্ঞানে একটি ডিগ্রি অর্জন করেছিলেন।   তথ্যসূত্র   বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান লেখক বিষয়শ্রেণী:আফগান সাংবাদিক বিষয়শ্রেণী:আফগান নারী সক্রিয়কর্মী বিষয়শ্রেণী:আফগান মানবাধিকার কর্মী বিষয়শ্রেণী:আফগান লেখিকা বিষয়শ্রেণী:আফগান সক্রিয়কর্মী বিষয়শ্রেণী:২১শ শতাব্দীর আফগান লেখিকা
শিলচর রেলওয়ে স্টেশন হল কাছার জেলার শিলচর শহরের একটি রেল স্টেশন। এই স্টেশনে ৩ বি প্লাটফর্ম রয়েছে। ভারতীয় বা ইন্ডিয়ান গেজ এর রেলপথ এই স্টেশনে রয়েছে। এটি শিলচর শহরের যাত্রী পরিবহন করে। thumb|250px|শিলচর রেলওয়ে স্টেশনে ভাষা শহিদদের উদ্দেশে নির্মিত স্মৃতিস্তম্ভ   নতুন নামকরণ  thumb|right|250px|শিলচর রেলওয়ে স্টেশনের পরিবর্তিত নাম ভাষা শহিদ স্টেশন  শিলচর রেলওয়ে স্টেশনটি বরাক বাংলা ভাষা আন্দোলনের সাথে জড়িত একটি নিদর্শন। ভারতের কেন্দ্রীয় সরকার এবং অসম রাজ্য সরকারের মতামতের ভিত্তিতে এই স্টেশনটির নতুন নামকরণ করা হয়েছে ভাষা শহিদ স্টেশন, শিলচর।  গুরুত্ব শিলচর ভারতের উত্তর-পূর্ব সীমান্ত রেলের গুরুত্বপূর্ণ প্রান্তিক রেলওয়ে স্টেশন। এর নিকটবর্তী অরুণাচল জংশন (৭ কিমি পশ্চিমে) ভারতের মনিপুর রাজ্যে যাওয়ার অন্যতম গন্তব্য হতে চলেছে। সম্পর্কক্রান্তি এর মতো গুরুত্বপূর্ণ ট্রেন এখানে থামে। এখানে একক ডিজেল লাইন চালু রয়েছে।   তথ্যসূত্র   বিষয়শ্রেণী:কাছাড় জেলার রেলওয়ে স্টেশন বিষয়শ্রেণী:লামডিং রেল বিভাগ বিষয়শ্রেণী:শিলচরের পরিবহন ব্যবস্থা বিষয়শ্রেণী:১৮৯৮-এ ভারতে চালু রেলওয়ে স্টেশন
thumb|center|বাঁশখালী ঋষিধাম বাঁশখালী ঋষিধাম বাংলাদেশের চট্টগ্রামের বাঁশখালীতে অবস্থিত একটি প্রাচীন তীর্থস্থান, যা সনাতন ধর্মাবলম্বীদের জন্য বিশেষভাবে গুরুত্বপূর্ণ।  এটি শ্রীমৎ স্বামী অদ্বৈতানন্দ পুরী মহারাজ কর্তৃক প্রতিষ্ঠিত হয় এবং এখানে প্রতি তিন বছর পর পর ঋষিকুম্ভ মেলা ও কুম্ভমেলা অনুষ্ঠিত হয়। বাংলাদেশের মধ্যে এটি একমাত্র স্থান যেখানে এই ধরনের ধর্মীয় কুম্ভমেলা আয়োজন করা হয়।   ইতিহাস  বাঁশখালী ঋষিধাম প্রতিষ্ঠার মূল পরিকল্পনা করেন শ্রীমৎ স্বামী অদ্বৈতানন্দ পুরী মহারাজ, যিনি ১৯৪৮ সালে চট্টগ্রামের জঙ্গল কোকদণ্ডী এলাকায় এটি প্রতিষ্ঠা করেন। তাঁর গুরু শ্রীমৎ স্বামী জগদানন্দ পুরী মহারাজের নির্দেশে তিনি এই স্থানে একটি ধর্মীয় কেন্দ্র গড়ে তোলেন, যেখানে ভক্তরা আধ্যাত্মিক শিক্ষা ও সেবাধর্মে নিজেকে নিয়োজিত করতে পারে।   ১৯৫৭ সালে এখানে প্রথমবারের মতো ঋষিকুম্ভ মেলা অনুষ্ঠিত হয়। এটি প্রতি তিন বছর অন্তর পালিত হয় এবং এতে ভারত, নেপাল, ভুটান, শ্রীলঙ্কা সহ বিভিন্ন দেশের সাধু, সন্ন্যাসী ও ভক্তরা অংশগ্রহণ করেন।   ধর্মীয় গুরুত্ব  বাঁশখালী ঋষিধাম সনাতন ধর্মের গুরুত্বপূর্ণ তীর্থস্থান হিসেবে বিবেচিত হয়। এখানে আয়োজিত কুম্ভমেলা ভারতের হরিদ্বার, প্রয়াগরাজ, নাসিক, এবং উজ্জয়িনীর কুম্ভমেলার ন্যায় তিন বছর পর পর পালিত হয়। সনাতন ধর্মালম্বীদের বিশ্বাস অনুযায়ী, এই স্থান আধ্যাত্মিক শক্তির অন্যতম কেন্দ্র এবং পুণ্যস্নানের মাধ্যমে আত্মশুদ্ধি লাভ করা যায়।   স্থাপত্য ও পরিবেশ  ঋষিধামের মূল মন্দিরটি সুউচ্চ চূড়া বিশিষ্ট এবং প্রাকৃতিক সৌন্দর্যে ঘেরা। এটি প্রায় ৩২ একর জায়গাজুড়ে বিস্তৃত। মন্দির চত্বরে তিনটি পবিত্র জলাধার আছে:  ঠাকুরমার দিঘি (অদ্বৈতানন্দ সরোবর)  দধিকুম্ভ দিঘি এই জলাধারগুলোতে কুম্ভমেলার সময় হাজারো ভক্ত পুণ্যস্নান করেন। thumb|center|সপ্তদশ ঋষি কুম্ভমেলা  ঋষিকুম্ভ ও কুম্ভমেলা  প্রতি তিন বছর অন্তর বাঁশখালী ঋষিধামে ঋষিকুম্ভ ও কুম্ভমেলা অনুষ্ঠিত হয়।  এটি বাংলাদেশের একমাত্র কুম্ভমেলা। লক্ষাধিক ধর্মপ্রাণ ভক্ত, সাধু, সন্ন্যাসী এই মেলায় অংশগ্রহণ করেন। ভারত, নেপাল, ভুটান এবং শ্রীলঙ্কার বিশিষ্ট ধর্মীয় বক্তারা এখানে উপস্থিত থাকেন এবং আধ্যাত্মিক আলোচনায় অংশ নেন।  মেলার সময় ঋষিধাম এলাকায় বিভিন্ন ধর্মীয় ও সাংস্কৃতিক অনুষ্ঠানের আয়োজন করা হয়, যার মধ্যে রয়েছে:  প্রসাদ বিতরণ  যোগাসন শিক্ষা  ধর্মীয় বক্তৃতা  সঙ্গীত ও কীর্তন thumb|center|বাঁশখালী ঋষি ধামে আগত পুণ্যার্থী  কিভাবে যাবেন  চট্টগ্রাম শহর থেকে বাঁশখালী ঋষিধামে পৌঁছানোর জন্য নিন্মোক্ত পথ অনুসরণ করা যায়:  বহদ্দারহাট বাস টার্মিনাল অথবা শাহ আমানত সেতুর (নতুন ব্রিজ) সংলগ্ন বাসস্ট্যান্ড থেকে সরাসরি বাঁশখালীগামী বাসে চড়ে রামদাস মুন্সির হাট এ নামতে হবে। সেখান থেকে হেঁটে কিছুদূর এগোলেই ঋষিধামের প্রধান প্রবেশপথ।  বাঁশখালী সদর থেকে ৮ কিলোমিটার উত্তরে জঙ্গল কোকদণ্ডী পাহাড়ের পাদদেশে ঋষিধাম অবস্থিত।   গুরুত্বপূর্ণ স্থানসমূহ   ঋষিধাম সংস্কৃত কলেজ(প্রতিষ্ঠিত ১৯৬৯)  অদ্বৈতানন্দ দাতব্য চিকিৎসালয় (প্রতিষ্ঠিত ২০১০)  শ্রী গুরু মন্দির(পুনঃনির্মাণ ২০১৭)   সমকালীন গুরুত্ব  বাঁশখালী ঋষিধাম শুধুমাত্র ধর্মীয় দৃষ্টিকোণ থেকেই নয়, ঐতিহ্যবাহী সংস্কৃতি ও পর্যটনের দিক থেকেও গুরুত্বপূর্ণ। প্রতিবছর হাজার হাজার দর্শনার্থী এই স্থান পরিদর্শনে আসেন। বিশেষত কুম্ভমেলার সময় দেশের বিভিন্ন অঞ্চল থেকে ধর্মপ্রাণ মানুষ এখানে সমবেত হন।  চিত্রশালা   তথ্যসূত্র   বিষয়শ্রেণী:হিন্দু তীর্থস্থান বিষয়শ্রেণী:বাংলাদেশের ধর্মীয় স্থান বিষয়শ্রেণী:চট্টগ্রামের দর্শনীয় স্থান
আনিসুর রহমান (জন্ম: 	৬ই জুন, ১৯৫২) একজন ভারতীয় বাঙালি রাজনৈতিক ব্যক্তিত্ব। তিনি ১৯৯১ সাল থেকে মুর্শিদাবাদ জেলার ডোমকল বিধানসভার বিধায়ক। আনিসুর রহমান কলকাতা বিশ্ববিদ্যালয় থেকে স্নাতকোত্তরের পাঠ গ্রহণ করেছেন এবং তিনি একজন অবসরপ্রাপ্ত প্রধানশিক্ষক।   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
মোহাম্মদ মাহফুজ উল্লাহ (১ জানুয়ারি ১৯৩৬ – ২৯ ডিসেম্বর ২০১৩) বাংলাদেশের সাহিত্যিক, কবি ও সাংবাদিক যিনি বাংলা ভাষা আন্দোলন কর্মী ছিলেন। ভাষা ও সাহিত্যে বিশেষ অবদানের জন্য ২০০৭ সালে তিনি রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।   প্রাথমিক জীবন  মোহাম্মদ মাহফুজ উল্লাহ ১ জানুয়ারি ১৯৩৬ সালে ব্রাহ্মণবাড়িয়ার আশুগঞ্জের নাওঘাট গ্রামে জন্মগ্রহণ করেন। নাওঘাট সরকারি প্রাথমিক বিদ্যালয় থেকে তিনি প্রাথমিক শিক্ষা সমাপ্ত করে ১৯৫০ সালে তালশহর হাই স্কুল থেকে ম্যাট্রিকুলেশন পাশ করেন। এর পর ঢাকা কলেজ থেকে ১৯৫২ সালে আইএ ও ১৯৫৫ সালে বিএ পাশ করেন। ঢাকা বিশ্ববিদ্যালয়ের বাংলা বিভাগের ১৯৫৫-১৯৫৬ শিক্ষাবর্ষে ভর্তি হয়ে তিনি শিক্ষাজীবনের ইতিটানেন।  তিনি বিবাহিত এবং দুই ছেলে ও এক মেয়ের জনক। সুরকার মকসুদ জামিল মিন্টু তার ছেলে।   কর্মজীবন  মোহাম্মদ মাহফুজ উল্লাহ ১৯৫২ সালের বাংলা ভাষা আন্দোলনে সক্রিয় ভূমিকা পালন করেন।  তিনি অধুনালুপ্ত দৈনিক বাংলার সিনিয়র সহসম্পাদক ছিলেন। ছিলেন মাসিক 'দ্যুতি' পত্রিকার সহসম্পাদক। মাসিক মাহে নও পত্রিকায় ১৯৫৬ থেকে ১৯৬১ সাল পর্যন্ত সহসম্পাদক, দৈনিক জেহাদ পত্রিকায় ১৯৬১ থেকে ১৯৬২ সাল পর্যন্ত সাহিত্য সম্পাদক। মাসিক পুবালি পত্রিকায় ১৯৬১ থেকে ১৯৬৭ সাল পর্যন্ত সহসম্পাদক, দৈনিক বাংলা (সাবেক পাকিস্তান) পত্রিকায় ১৯৬৪ থেকে ১৯৯৭ সাল পর্যন্ত সিনিয়র সহকারী সম্পদক।  নজরুল ইনস্টিটিউট ১৯৭৯ সালে প্রতিষ্ঠা হলে প্রতিষ্ঠাকালীন সময় থেকে নির্বাহী সদস্য ও নজরুল প্রত্রিকার প্রধান উপদেষ্টা, পরবর্তীতে নিবার্হী পরিচালক হিসেবে ১৯৮৫ থেকে ১৯৯৫ সাল পর্যন্ত দায়িত্ব পালন করেন। বাংলাদেশ শিল্পকলা একাডেমীর পরিচালনা পরিষদের সদস্য ছিলেন। ছিলেন বাংলাদেশ জাতীয় জাদুঘরের প্রযত্ন পরিষদের (২০০৩-২০০৫) সদস্য।  তিনি ছিলেন নজরুল ইসলাম ও ফররুখ গবেষক। রবীন্দ্র গবেষণায়তেও তার খ্যাতি ছিল।   গ্রন্থ  মাহফুজ উল্লাহর জাতীয় কবি কাজী নজরুল ইসলামের ওপরে বেশ কয়েকটি গবেষণা গ্রন্থ রয়েছে। তার কবিতা স্নাতকের পাঠ্য বইয়ে অন্তর্ভুক্ত। তার উল্লেখযোগ্য প্রকাশিত গ্রন্থের মধ্যে রয়েছে: -   জুলেখার মন ১৯৫৯,   অন্ধকারে একা ১৯৬৬,   রক্তিম হৃদয় ১৯৭০,   আপন ভুবনে ১৯৭৫,   মোহাম্মদ মাহফুজউল্লাহর কাব্য-সম্ভার ১৯৮২,   বৈরিতার হাতে বন্দী ১৯৯০,   সময়ের বিমর্ষ দর্পণে ২০০৬,   মোহাম্মদ মাহফুজউল্লাহর কবিতা সংগ্রহ ২০০১   পুরস্কার ও সম্মাননা   একুশে পদক (২০০৭)  বাংলা একাডেমী সাহিত্য পুরস্কার (১৯৭৭)  নজরুল স্মৃতি পুরস্কার, কলকাতা (১৯৮৫)  তমদ্দুন মজলিশ মাতৃভাষা পদক  তমদ্দুন মজলিশ গুণীজন পদক  জাতীয় প্রেসক্লাব লেখক সম্মাননা পদক  ঢাকা সাংবাদিক ইউনিয়ন সম্মাননা পদক  নজরুল ইনস্টিটিউট নজরুল পদক (২০০৪)   মৃত্যু  মোহাম্মদ মাহফুজ উল্লাহ ২৯ ডিসেম্বর ২০১৩ সালে ঢাকার মিরপুরে মৃত্যুবরণ করেন। মিরপুর বুদ্ধিজীবী কবরস্থানে তাকে সমাহিত করা হয়।   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:বাংলাদেশী সাহিত্যিক বিষয়শ্রেণী:বাংলাদেশী কবি বিষয়শ্রেণী:বাংলাদেশী সাংবাদিক বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি লেখক
হুঁশিয়ারি ঘণ্টাবাদক বা গোপন তথ্য ফাঁসকারী বলতে এমন কোনও ব্যক্তি বা কর্মচারীকে বোঝায় যিনি কোনও সরকারি বা বেসরকারি প্রতিষ্ঠান বা সংস্থার দ্বারা বা সেটির ভেতরে সংঘটিত তথাকথিত কোনও বেআইনি, অনৈতিক, নিষিদ্ধ, অনিরাপদ, ক্ষতিকর বা প্রতারণামূলক কর্মকাণ্ড,  দুষ্কৃতি বা কর্তব্যে অবহেলার গোপন তথ্য ফাঁস করে দেন। হুঁশিয়ারি ঘণ্টাবাদকরা বিভিন্ন অভ্যন্তরীণ বা বহিঃস্থ যোগাযোগ প্রণালীর আশ্রয় নিয়ে তাদের তথ্য বা অভিযোগগুলি জ্ঞাপন করতে পারেন। একটি গবেষণা মতে ৮৩% হুঁশিয়ারি ঘণ্টাবাদকই প্রতিষ্ঠানের ভেতরেই কোনও তদারক, মানব সম্পদ বিভাগ বা কোনও নিরপেক্ষ তৃতীয় পক্ষের কাছে প্রতিবেদন দেন এবং আশা করেন যে প্রতিষ্ঠানটি সমস্যাটির ব্যাপারে পদক্ষেপ নেবে ও সেটি সংশোধন করবে।  তবে কিছু কিছু হুঁশিয়ারি ঘণ্টাবাদক তার প্রতিষ্ঠানের  বহিঃস্থ কোনও সংস্থার সাথে যেমন সংবাদমাধ্যম, সরকার বা দায়িত্বপ্রাপ্ত আইন প্রয়োগকারী সংস্থার কাছে অভিযোগগুলি নিয়ে আসতে পারেন এবং এভাবে জনস্বার্থে গোপন তথ্য উন্মোচন বা দৃষ্টিগোচর করে জনগণকে হুঁশিয়ার করতে পারেন। গোপন তথ্য ফাঁসের ঘটনাটি বেসরকারি খাত বা সরকারি খাত --- উভয় খাতেই ঘটতে পারে। হুঁশিয়ারি ঘণ্টাবাদক ব্যক্তি সাংবাদিকদের কাছে স্বনামে বা বেনামে এই তথ্যগুলি ফাঁস করতে পারেন।  এভাবে অন্যথায় যে তথ্যগুলি গোপন থাকত, সেগুলি  সর্বসাধারণের এখতিয়ারে চলে আসে। তাই হুঁশিয়ারি ঘণ্টাবাদকরা একটি মূল্যবান জনসেবামূলক কাজ করে থাকেন।  হুঁশিয়ারি ঘণ্টাবাদকের প্রতিশোধের স্বীকার হওয়ার ঝুঁকি মাথায় রাখতে হয় এবং তাদেরকে প্রায়শই হুঁশিয়ারি ঘণ্টাবাদনের জন্য চড়া দাম দিতে হয়। প্রতিশোধের সবচেয়ে সাধারণ রূপটি হল চাকুরি থেকে হঠাৎ অব্যাহতি দেওয়া। তবে আরও বেশ কিছু কাজকে প্রতিশোধমূলক হিসেবে বিবেচনা করা যেতে পারে, যেমন কাজের ভার অত্যধিক বৃদ্ধি পাওয়া, আকস্মিকভাবে কর্মঘণ্টা ব্যাপক হ্রাস পাওয়া, কর্মসম্পাদনে বাধাপ্রদান বা পরপীড়নের শিকার হওয়া। অনেক দেশে হুঁশিয়ারি ঘণ্টাবাদকদেরকে সুরক্ষা প্রদানের জন্য ও হুঁশিয়ারি ঘণ্টাবাদনমূলক কর্মকাণ্ড নিয়মকানুনের মধ্যে আনার জন্য আইন আছে। এই আইনগুলি সরকারি ও বেসরকারি খাতে হুঁশিয়ারি ঘণ্টাবাদনের ব্যাপারে সাধারণত ভিন্ন ভিন্ন দৃষ্টিভঙ্গি গ্রহণ করে থাকে।  হুঁশিয়ারি ঘণ্টাবাদকরা সবসময় তাদের কাঙ্ক্ষিত লক্ষ্য বাস্তবায়ন করতে পারেন না। তাদের দাবিগুলি বিশ্বাসযোগ্য ও সফল হতে হলে তাদেরকে অবশ্যই সেগুলির সপক্ষে জোরালো সাক্ষ্যপ্রমাণ দিতে হয়, যাতে সরকার বা অন্য কোনও নিয়ন্ত্রক কর্তৃপক্ষ সেই সাক্ষ্যপ্রমাণগুলি ব্যবহার করে বা তদন্ত করে ঐ দাবিগুলি "প্রমাণ" করতে পারে ও দুর্নীতিগ্রস্ত ব্যবসা প্রতিষ্ঠান এবং/বা সরকারি সংস্থাগুলিকে শায়েস্তা করতে পারে।  তথ্যসূত্র    বিষয়শ্রেণী:কর্পোরেশন-বিরোধী আন্দোলন কর্মকাণ্ড  বিষয়শ্রেণী:ভিন্নমত  বিষয়শ্রেণী:মত প্রকাশের স্বাধীনতা  বিষয়শ্রেণী:বাক স্বাধীনতা  বিষয়শ্রেণী:চাকুরি থেকে অব্যাহতিদানের কারণ  বিষয়শ্রেণী:শ্রম আইন  বিষয়শ্রেণী:রাজনৈতিক পরিভাষা বিষয়শ্রেণী:মার্কিন যুক্তরাষ্ট্রের কেন্দ্রীয় সরকারের শ্রম প্রবিধান  বিষয়শ্রেণী:কর্মস্থলে পরপীড়ন
মাখনা (), (বৈজ্ঞানিক নাম: Euryale ferox) হচ্ছে Euryale গণের একটি জলজ উদ্ভিদ। এটি বাংলাদেশ ও ভারতের স্থানীয় উদ্ভিদ। বিল ও হাওড়ে জন্মে। thumb|250px|বাম|ঘি, গোলমরিচ ও নুন দিয়ে ভাজা মাখানা  বিবরণ thumb|মাখনা জলজ উদ্ভিদের পাতা thumb|উত্তর ভারতের একটি পুকুরে মাখনা জলজ উদ্ভিদের চাষ লাল শাপলার মতোই তবে কাঁটাভরা গাছ। এদের পাতা বিশাল; ভিক্টোরিয়া অ্যামাজনিকা প্রজাতির পর উদ্ভিদরাজ্যে এদের পাতা দ্বিতীয় বৃহত্তম। এদের ফুল গোলাপি, আকারে শাপলার চেয়ে ছোট। ফুল ফোটে শীতের শেষে। কাঁটাভরা ফলে অনেকগুলো বীজ এবং বীজগুলো খাবার যোগ্য।  বিস্তৃতি মাখনা মিঠা পানির জলাধার, ঝিল এবং হাওড়ে জন্মে। এছাড়া এর বিস্তৃতি কাশ্মীর থেকে পূর্বদিকে আসাম, চীন, জাপান, তাইওয়ান এবং রাশিয়ার উশুরি পর্যন্ত বিস্তৃত। বাংলাদেশের বৃহত্তর সিলেট এবং কিশোরগঞ্জ জেলার হাওড় অঞ্চলে মাখনা পাওয়া যায়।  তথ্যসূত্র  বহিঃসংযোগ  Euryale ferox page Fox nut page Euryale seed page Gordon Euryale page Information regarding possibly health benefits of Euryale ferox seeds  বিষয়শ্রেণী:এশিয়ার উদ্ভিদ বিষয়শ্রেণী:মিঠাপানির উদ্ভিদ বিষয়শ্রেণী:ফুল বিষয়শ্রেণী:১৮০৫-এ বর্ণিত উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:এশিয়ার ঔষধি উদ্ভিদ বিষয়শ্রেণী:নিম্ফিসি বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার
thumb|সনি এরিকসন কে ৩১০এ ইন্টারনেট জিপিআরএসের মাধ্যমে উইকিপিডিয়া হোম দেখচ্ছে  জেনারেল প্যাকেট রেডিও সার্ভিস () এর সংক্ষিপ্ত নাম জিপিআরএস। এটি তারবিহীন মোবাইল টেলিযোগাযোগ সংক্রান্ত এক ধরনের ব্যবস্থা। প্রতি সেকেন্ডে ১১৫ কিলোবিট হারে তথ্য সরবরাহ নিশ্চিত করে। এটি অনেক বড় সীমার মধ্যে থেকে বিভিন্ন ব্যান্ডউইথ সমর্থন করে। ক্ষুদ্র তথ্যগুচ্ছ সরবরাহের জন্য এই ব্যবস্থা বিশেষ ভাবে কার্যকরী।   কোডিং স্কিম এবং স্পীড   মাল্টিপল অ্যাক্সেস স্কিমস   চ্যানেল এনকোডিং  {| class="wikitable" align=center ! কোডিং স্কিম ! স্পীড (কিলোবিট/সেকেন্ড) |- style="text-align:center;" | CS-1 | ৮.০ |- style="text-align:center;" | CS-2 | ১২.০ |- style="text-align:center;" | CS-3 | ১৪.৪ |- style="text-align:center;" | CS-4 | ২০.০ |}  {| class="wikitable" align=center ! প্রযুক্তি ! ডাউনলোড (kbit/s) ! আপলোড (kbit/s) ! টিডিএমএ টাইমস্লটস (ডাউনলোড+আপলোড) |- style="text-align:center;" | সার্কিট সুইচড ডাটা | ৯.৬ | ৯.৬ | ১+১ |- style="text-align:center;" | হাই স্পীড সার্কিট সুইচড ডাটা | ২৮.৮ | ১৪.৪ | ২+১ |- style="text-align:center;" | হাই স্পীড সার্কিট সুইচড ডাটা | ৪৩.২ | ১৪.৪ | ৩+১ |- style="text-align:center;" | জেনারেল প্যাকেট রেডিও সার্ভিস | ৮০.০ | ২০.০ (ক্লাস ৮ & ১০ and কোডিং স্কিম-৪) | ৪+১ |- style="text-align:center;" | জেনারেল প্যাকেট রেডিও সার্ভিস | ৬০.০ | ৪০.০ (ক্লাস ১০ এবং কোডিং স্কিম-৪) | ৩+২ |- style="text-align:center;" | এনহ্যান্সড জেনারেল প্যাকেট রেডিও সার্ভিস | ২৩৬.৮ | ৫৯.২ (ক্লাস ৮, ১০ এবং মাল্টিস্লট ক্লাস-৯) | ৪+১ |- style="text-align:center;" | এনহ্যান্সড জেনারেল প্যাকেট রেডিও সার্ভিস | ১৭৭.৬ | ১১৮.৪ (ক্লাস ১০ এবং মাল্টিস্লট ক্লাস-9) | ৩+২ |}   মাল্টিস্লট ক্লাস   জিপিআরএস/ইজিপিআরএস এর জন্য মাল্টিস্লট ক্লাস   Multislot Classes for GPRS/EGPRS   {| class="wikitable" ! Multislot Class ! Downlink TS ! Uplink TS ! Active TS |- style="text-align:center;" | 1 | 1 | 1 | 2 |- style="text-align:center;" | 2 | 2 | 1 | 3 |- style="text-align:center;" | 3 | 2 | 2 | 3 |- style="text-align:center;" | 4 | 3 | 1 | 4 |- style="text-align:center;" | 5 | 2 | 2 | 4 |- style="text-align:center;" | 6 | 3 | 2 | 4 |- style="text-align:center;" | 7 | 3 | 3 | 4 |- style="text-align:center;" | 8 | 4 | 1 | 5 |- style="text-align:center;" | 9 | 3 | 2 | 5 |- style="text-align:center;" | 10 | 4 | 2 | 5 |- style="text-align:center;" | 11 | 4 | 3 | 5 |- style="text-align:center;" | 12 | 4 | 4 | 5 |- style="text-align:center;" | 30 | 5 | 1 | 6 |- style="text-align:center;" | 31 | 5 | 2 | 6 |- style="text-align:center;" | 32 | 5 | 3 | 6 |- style="text-align:center;" | 33 | 5 | 4 | 6 |- style="text-align:center;" | 34 | 5 | 5 | 6 |}   মাল্টিস্লট ক্লাসের বৈশিষ্ট্য    ব্যবহারযোগ্যতা   তথ্যসূত্র  বিষয়শ্রেণী:টেলিযোগাযোগ বিষয়শ্রেণী:৩জিপিপি স্ট্যান্ডার্ড
জনি দেওয়ান নজরুল রচিত ও পরিচালিত ১৯৮৩ সালের বাংলাদেশী বাংলা ভাষার মারপিটধর্মী নাট্য চলচ্চিত্র। এতে প্রধান চরিত্রে অভিনয় করেছেন সোহেল রানা, সুচরিতা, জসিম, নূতন, আহমেদ শরীফ ও আজিম। চলচ্চিত্রটি ৮ম জাতীয় চলচ্চিত্র পুরস্কার শ্রেষ্ঠ চিত্রগ্রাহক (রঙিন) বিভাগে পুরস্কার অর্জন করে।   কাহিনী সংক্ষেপ    শ্রেষ্ঠাংশে   সোহেল রানা - জনি  সুচরিতা  জসিম  নূতন  আহমেদ শরীফ  আজিম   সঙ্গীত  জনি চলচ্চিত্রের সঙ্গীত পরিচালনা করেছেন আলম খান। গীত রচনা করেছেন দেওয়ান নজরুল। গানে কণ্ঠ দিয়েছেন সাবিনা ইয়াসমিন, এন্ড্রু কিশোর।   গানের তালিকা    পুরস্কার  ৮ম জাতীয় চলচ্চিত্র পুরস্কার  বিজয়ীঃ শ্রেষ্ঠ চিত্রগ্রাহক (রঙিন) - অরুণ রায়   তথ্যসূত্র    বহিঃসংযোগ   বিষয়শ্রেণী:১৯৮৩-এর চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:১৯৮৩-এর মারপিটধর্মী নাট্য চলচ্চিত্র বিষয়শ্রেণী:বাংলাদেশী মারপিটধর্মী নাট্য চলচ্চিত্র
ভেলেন্সিনেসের একঠোঁটা (বৈজ্ঞানিক নাম: Hyporhamphus limbatus) (ইংরেজি: Valenciennes halfbeak) হচ্ছে Hemiramphidae পরিবারের Hyporhamphus গণের একটি স্বাদুপানির মাছ।  বর্ণনা দেহ লম্বা, সরু, সামান্য চাপা। নিচের ঠোঁট অনেকটা বর্ধিত। উভয় চোয়ালের অনেক সারি ভিলি আকৃতির দাঁত আছে। পুরুষের পায়ুপাখনা পরিবর্তিত। দেহের রং রূপালী বা হলুদাভ-সাদা বর্ণেরসহ উজ্জ্বল রূপালী বর্ণের পার্শ্বডোরা আছে যার পিছনের দিক অধিক প্রশস্ত। দেহের উপরের অংশ ক্ষুদ্র ক্ষুদ্র কালো দাগযুক্ত আঁইশ আছে। পুচ্ছ, পৃষ্ট পায়ুপাখনা কিনারা কালো।  স্বভাব এবং আবাসস্থল এরা ডিম পাড়ে; পানির উপরিতলে বাস করে, আবার এদের অভিপ্রায়ন স্বাদুপানির অভ্যন্তরে ঘটে। এরা ঝাঁক বেধে উপরিতলে সাঁতার কাটে, আবার অধিকাংশ সময় বড় বড় নদীর স্রোতযুক্ত স্থানে যায়। নভেম্বর, আগস্ট এবং ফেব্রুয়ারি মাসে এরা ডিম দেয়। ৮ দিনের মধ্যে ডিম থেকে বাচ্চা ফুটে বের হয়। এ মাছ ভেসাল ও কোচাল জাল দিয়ে ধরা হয়।  বিস্তৃতি এই মাছ বাংলাদেশ, ভারত, মায়ানমার, থাইল্যান্ড, পাকিস্তান, কম্বোডিয়া, চীন, হংকং, মালয়েশিয়া, শ্রীলঙ্কা, তাইওয়ান, ভিয়েতনাম অঞ্চলে পাওয়া যায়।  অর্থনৈতিক গুরুত্ব এ মাছ বাণিজ্যিকভাবে কম গুরুত্বপূর্ণ। বাজারে এ মাছ টাটকা এবং শুটকি হিসাবে বিক্রি হয়।  বাস্তুতান্ত্রিক ভূমিকা এরা প্রাণী প্লাঙ্কটন এবং জলজ পোকামাকড় খেয়ে স্বাদুপানির বাস্তুতন্ত্রে গুরুত্বপূর্ণ ভূমিকা রাখে।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।  মন্তব্য এ মাছ নদীতে প্রচুর পাওয়া যায়, বিশেষকরে দক্ষিণের জেলাগুলোতে। বাংলাদেশে ১৫.৩ সেমি দৈর্ঘ্যের এই মাছ পাওয়া গিয়েছে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:থাইল্যান্ডের মাছ বিষয়শ্রেণী:পাকিস্তানের মাছ বিষয়শ্রেণী:কম্বোডিয়ার মাছ বিষয়শ্রেণী:চীনের মাছ বিষয়শ্রেণী:মালয়েশিয়ার মাছ বিষয়শ্রেণী:শ্রীলঙ্কার মাছ বিষয়শ্রেণী:তাইওয়ানের মাছ বিষয়শ্রেণী:ভিয়েতনামের মাছ বিষয়শ্রেণী:হংকংয়ের মাছ বিষয়শ্রেণী:ভারত মহাসাগরের মাছ বিষয়শ্রেণী:প্রশান্ত মহাসাগরের মাছ
ফাস্টলেন একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র-এর জন্য প্রযোজনা করেছে।https://prowrestling.net/site/2017/03/05/35-powells-wwe-fastlane-kickoff-show-akira-tozawa-rich-swann-vs-noam-dar-brian-kendrick/ এটি ফাস্টলেন কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানটি ২০১৭ সালের ৫ই মার্চ তারিখে মার্কিন যুক্তরাষ্ট্রের উইস্কনসিনের মিলওয়াউকির বিএমও হ্যারিস ব্র্যাডলি সেন্টারে অনুষ্ঠিত হয়েছে; যা ২০১২ সালের এলিমিনেশন চেম্বারের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে গোল্ডবার্গ ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে কেভিন ওয়েন্সকে পরাজিত করেছে। অন্যান্য শীর্ষস্থানীয় ম্যাচে, বেইলি ডাব্লিউডাব্লিউই র নারী চ্যাম্পিয়নশিপের জন্য আয়োজিত একক ম্যাচে শার্লট ফ্লেয়ারকে এবং একক ম্যাচে রোমান রেইন্স ব্রোন স্ট্রোম্যানকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র-এ প্রদর্শন করা হয়েছে।  পটভূমি ফাস্টলেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মার্চ মাসে অনুষ্ঠিত হয়। এই অনুষ্ঠানটির নাম "রোড টু রেসলম্যানিয়া" প্রতি ইঙ্গিত করে রাখা হয়েছে, যা রয়্যাল রাম্বল এবং রেসলম্যানিয়া মধ্যবর্তী দুই মাসের সময়কালে অনুষ্ঠিত হয়; ফাস্টলেনের প্রথম দুইটি অনুষ্ঠান ফেব্রুয়ারি মাসে অনুষ্ঠিত হলেও পরবর্তী অনুষ্ঠানগুলো মার্চ মাসে অনুষ্ঠিত হয়েছিল। ২০১৫ সালের ২২শে ফেব্রুয়ারি তারিখে প্রথমবারের মতো ফাস্টলেন অনুষ্ঠিত হয়েছে।https://www.pwtorch.com/artman2/publish/WWE_News_3/article_82165.shtml  ২০১৭ সালের এই অনুষ্ঠানটি ফাস্টলেন কালানুক্রমিকের তৃতীয় অনুষ্ঠান ছিল, যা ৫ই মার্চ তারিখে মার্কিন যুক্তরাষ্ট্রের উইস্কনসিনের মিলওয়াউকির বিএমও হ্যারিস ব্র্যাডলি সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  ফলাফল  তথ্যসূত্র  বহিঃসংযোগ     ২০১৭ ফাস্টলেন ফাস্টলেন বিষয়শ্রেণী:মার্চ ২০১৭-এ মার্কিন যুক্তরাষ্ট্রে ঘটনা বিষয়শ্রেণী:২০১৭-এ উইস্কনসিন বিষয়শ্রেণী:উইস্কনসিনে ঘটনা বিষয়শ্রেণী:মিলওয়াউকিতে পেশাদার কুস্তি
সাইরা আফজাল তারার (; জন্ম ৭ জুন ১৯৬৬) একজন পাকিস্তানি রাজনীতিবিদ যিনি আগস্ট ২০১৭ থেকে মে ২০১৮ পর্যন্ত আব্বাসি মন্ত্রিসভায় জাতীয় স্বাস্থ্য সেবা নিয়ন্ত্রণ ও সমন্বয় মন্ত্রী হিসেবে দায়িত্ব পালন করেন। ২০১৭ থেকে ২০১৩ পর্যন্ত তিনি জাতীয় স্বাস্থ্য সেবা নিয়ন্ত্রণ ও সমন্বয় প্রতিমন্ত্রী হিসেবে নিযুক্ত ছিলেন। তিনি পাকিস্তান মুসলিম লিগ (এন) এর একজন নেতা, তিনি ২০০৮ থেকে ২০১৮ সালের মে মাস পর্যন্ত পাকিস্তানের জাতীয় সংসদের সদস্য ছিলেন।  প্রারম্ভিক জীবন তিনি ১৯৬৬ সালের ৭ জুন পাকিস্তানের পাঞ্জাবের হাফিজাবাদে জন্মগ্রহণ করেন।  রাজনৈতিক কর্মজীবন তারার ২০০৮-এর পাকিস্তানি জাতীয় নির্বাচনে পাকিস্তান মুসলিম লিগ (এন) এর প্রার্থী হিসেবে এনএ-১০২ (হাফিজাবাদ-১) আসন থেকে নির্বাচিত হয়ে পাকিস্তান জাতীয় সংসদের সদস্য হন।  ২০১৩-এর পাকিস্তানি জাতীয় নির্বাচনে পাকিস্তান মুসলিম লিগ (এন) এর প্রার্থী হিসেবে এনএ-১০২ (হাফিজাবাদ-১) আসন থেকে তিনি পুনরায় নির্বাচিত হন।  জুন ২০১৩-এ, তিনি প্রধানমন্ত্রী নওয়াজ শরীফের মন্ত্রীসভায় স্বাস্থ্য প্রতিমন্ত্রী নিযুক্ত হন। পানামা পেপার্স কেলেঙ্কারির মামলার সিদ্ধান্তের পর প্রধানমন্ত্রী নওয়াজ শরিফের পদত্যাগের পর ফেডারেল মন্ত্রিসভা ভেঙ্গে পড়ার পর জুলাই ২০১৭ সালে তিনি মন্ত্রিপরিষদ কার্যালয়ে পদত্যাগ করেন।  ২০১৭ সালের আগস্ট মাসে পাকিস্তানের প্রধানমন্ত্রী হিসেবে শহীদ খাকান আব্বাসির নির্বাচনী জয়ের পর, তাকে আব্বাসির ফেডারেল মন্ত্রিসভায় অন্তর্ভুক্ত করা হয়। তিনি জাতীয় স্বাস্থ্য সেবা নিয়ন্ত্রণ ও সমন্বয় মন্ত্রী হিসাবে নিযুক্ত হন। ৩১ মে ২০১৮-এ মেয়াদ শেষে জাতীয় পরিষদের বিলুপ্তির পরে, তারার জাতীয় স্বাস্থ্য সেবা নিয়ন্ত্রণ ও সমন্বয় মন্ত্রী হিসাবে দায়িত্ব পালন থেকে পদত্যাগ করেন। মার্চ ২০১৮-এ, জনসাধারণের জন্য সেবার স্বীকৃতি স্বরুপ পাকিস্তানের রাষ্ট্রপতি মামনুন হুসাইন তাকে সিতারা-ই-ইমতিয়াজ পাকিস্তানের তৃতীয় সর্বোচ্চ বেসামরিক পুরস্কার প্রদান করেন।  তথ্যসূত্র  বিষয়শ্রেণী:১৯৬৬-এ জন্ম বিষয়শ্রেণী:পাকিস্তানের নারী রাজনীতিবিদ বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পাকিস্তানি রাজনীতিবিদ বিষয়শ্রেণী:লাহোরের ব্যক্তি বিষয়শ্রেণী:পাঞ্জাবি নারী বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান মুসলিম লীগ (এন) এমএনএ